16/12/2013 | Administración LocalMunicipal
Boimorto
Acordos do Pleno extraordinario do 3 de decembro de 2013

ANUNCIO DE ACORDOS DO PLENO EXTRAORDINARIO DO 3 DE DECEMBRO O Pleno municipal de Boimorto, en sesión extraordinaria celebrada en data 3/12/2013, adoptou os seguintes ACORDOS: A) Modificar o acordo municipal regulador dos prezos públicos por actividades, servizos culturais, deportivos e análogos; tal e como se transcribe literalmente para a súa entrada en vigor con esta publicación: Introdúcese no final do apartado 4.1, sobre bonificacións, o seguinte texto: “As bases reguladoras das actividades deportivas, culturais ou análogas que determinen o prezo público poderán prever bonificacións en contías concretas a favor daqueles interesados en participar na/s actividade/s promovidas que conten con carné de socio do ximnasio e da piscina municipal” B) Derrogar e aprobar novo acordo municipal regulador do prezo público polos servizos de axuda no fogar, cuxo texto é publicado neste anuncio para a súa entrada en vigor segundo a disposición final: ACORDO MUNICIPAL N.º 12, REGULADOR DO PREZO PÚBLICO POLA PRESTACIÓN DO SERVIZO DE AXUDA A DOMICILIO ARTIGO 1.–CONCEPTO. De conformidade co previsto no artigo 127 en relación co artigo 41, e segundo as normas contidas no capítulo VI do título I do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, este concello establece o prezo público pola prestación do servizo de axuda a domicilio, especificado nas tarifas comprendidas no artigo 5, e que se rexerá por esta ordenanza. ARTIGO 2.–OBRIGADOS AO PAGAMENTO. Están obrigados ao pagamento do prezo público regulado mediante esta ordenanza as persoas ás que se lles preste o servizo de axuda a domicilio (SAD), calquera que sexa a súa modalidade (dependencia ou libre concorrencia), en relación, os dependentes, persoas físicas que teñan recoñecido o dereito á utilización do servizo social de axuda a domicilio e fagan uso del, baseándonos no establecido na Orde do 22 de xaneiro de 2009 da Vicepresidencia para a Igualdade o o Benestar pola que se regula o servizo de axuda no fogar (DOG n.º 22-02/02/2009), e o Decreto 99/2012, do 16 de marzo, da Consellería de Traballo e Benestar, polo que se regulan os servizos sociais comunitarios e o seu financiamento (DOG n.º 63-30/03/2012), e Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento. Se o/a beneficiario/a carecera da capacidade para obrar, a dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. A obriga de pagamento do prezo público nace desde o momento no que se inicie a prestación do servizo. ARTIGO 3.–BASE IMPOÑIBLE. Aos efectos previstos para a aplicación das tarifas do artigo 5 seguinte, establécese o prezo da hora por prestación do servizo en 12,00 euros/hora, revisable anualmente e de forma automática segundo o índice de prezos ao consumo (IPC) que publique o organismo público competente, previo acordo do órgano municipal competente. ARTIGO 4.–DETERMINACIÓN DA CAPACIDADE ECONÓMICA DAS PERSOAS USUARIAS DO SERVIZO. Para a determinación da capacidade económica das persoas usuarias do servizo terase en conta o establecido nos artigos 59 e 60 do Decreto 99/2012, do 16 de marzo, da Consellería de Traballo e Benestar, polo que se regulan os servizos sociais comunitarios e o seu financiamento, así como, o disposto nos artigos 16 a 22 do Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento. ARTIGO 5.–PARTICIPACIÓN ECONÓMICA DAS PERSOAS USUARIAS DO SERVIZO DE AXUDA A DOMICILIO. Para os efectos de aplicación das tarifas tomarase como referencia o indicador público de renda de efectos múltiples (IPREM). A) Determinación da participación sobre o custo do servizo das persoas dependentes realizarase de conformidade coa redacción dada, o artigo 61 do Decreto 99/2012, do 16 de marzo, polo que se regulan os servizos sociais e comunitarios e o seu financiamento segundo a disposición derradeira primeira do Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento, sen prexuízo da aplicación automática de calquera modificación que dese artigo realice a Xunta de Galicia que se transcribe literalmente: B) Determinación da participación no financiamento das persoas usuarias do servizo de axuda no fogar de libre concorrencia.1. O servizo de axuda no fogar, en réxime de libre concorrencia, prestarase de forma gratuíta naqueles casos nos que a capacidade económica resulte igual ou inferior ao 80% do indicador público de rendas de efectos múltiples (IPREM). 2. Para o resto dos supostos establécese unha regulación progresiva de participación económica no custo do servizo que terá en conta o cálculo da capacidade económica per cápita de acordo co establecido no artigo 4 desta ordenanza, e segundo o recollido na seguinte táboa: Capacidade económica Participación no custe do servizo de SAD básico. Igual ou menor do 0,80 do IPREM 0 € Maior do 0,80 do IPREM e menor ou igual a 1,50 IPREM 3 € Maior de 1,50 e menor ou igual a 2 IPREM 5 € Maior de 2 e menor ou igual a 2,5 IPREM 8,4 € Maior de 2,5 IPREM 10,80 € 3. Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestruturación familiar, exclusión social ou pobreza infantil, circunstancia que deberá estar debidamente xustificada no correspondente informe social.4. Establecerase un límite máximo de participación económica das persoas usuarias do 40% da súa capacidade económica. ARTIGO 6.–CONDICIÓNS DE PAGAMENTO. a) A obriga de pagamento do prezo público nace desde o momento no que se inicie a prestación do servizo. b) Os abonos mensuais das cotas de pagamento realizaranse mediante unha domiciliación bancaria (as excepcións a esta regra deberán motivarse cun informe dos técnicos de servizos sociais). Se estes pagamentos non se puidesen facer efectivos por motivos atribuíbles á persoa beneficiaria do servizo –inexistencia de fondos ou outros-, procederase a requirirlle o seu abono. c) As horas que se cobran son as efectivamente prestadas. Se o usuario non preavisa, con 10 días de antelación, de calquera ausencia temporal previsible estaría incumprindo os deberes das persoas usuarias, que no caso de tratarse dun incumprimento reiterado converteríase nunha causa de extinción do servizo. d) Se a algún/unha dos/as beneficiarios/as non se lles prestase o servizo por causas non imputables a el/ela mesmo/a, léase por inconvenientes derivados da organización interna do propio servizo, terá tamén dereito a un desconto proporcional ao tempo que estivo sen servizo á hora de aboar a cota mensual. As horas que se cobran son as efectivamente prestadas. ARTIGO 7.–NORMAS DE XESTIÓN.1. As cantidades esixibles con arranxo ás tarifas liquidaranse polo servizo prestado e serán reducibles por períodos mensuais.2.- A finais do mes de febreiro de cada ano, ou antes, se se producen cambios na situación das persoas beneficiarias do servizo, se lles requirirá, por parte dos servizos sociais, para que xustifiquen documentalmente a situación socioeconómica e patrimonial, a efectos de actualizar a súa renda per cápita e o prezo público a aboar. ARTIGO 8.–OBRIGA DE PAGAMENTO. Unha vez iniciada a prestación do servizo, procederase á inclusión da persoa beneficiaria nos padróns ou matrículas deste prezo público aprobado mensualmente por decreto. O pagamento da contía que lle corresponda aboar a cada usuario/a farase efectivo por meses naturais, nas entidades bancarias colaboradoras que se sinalen, e nos prazos a tal efecto recollidos na normativa de aplicación. ARTIGO 9.–INFRACCIÓNS E SANCIÓNS. As infraccións e sancións rexeranse, no relativo aos pagamentos, pola Lei 58/2003, do 17 de decembro, xeral tributaria e polo Real decreto 939/2005, do 29 de xullo, polo que se aproba o Regulamento xeral de recadación, e no resto das materias, polo disposto na Lei 13/2008, do 3 de decembro, de servizos sociais de Galicia. DISPOSICIÓN DERROGATORIA. Coa entrada en vigor desta ordenanza queda derrogada expresamente a ordenanza relativa ao prezo público do servizo de axuda a domicilio ata agora vixente no Concello de Boimorto e as modificacións sobre ela realizadas, Ordenanza n.º 12, publicada no BOP do 2/9/2009 e modificada por acordo do Pleno de 15/11/2011 e outras modificacións publicadas no BOP do 27/8/2012 e do 3/1/2013. DISPOSICIÓN DERRADEIRA. Esta ordenanza, unha vez aprobada polo pleno do Concello de Boimorto, será publicada na forma legal establecida e entrará en vigor conforme ao previsto no artigo 70.2 e concordantes da Lei 7/85, do 2 de abril, reguladora das bases do réxime local, e comezará a aplicarse o 01/01/2014, continuando a súa vixencia ata que se acorde a súa modificación ou derrogación expresa. Contra este acordo poderase interpoñer recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses contados a partir do día seguinte da publicación deste anuncio. C) Derrogar e aprobar unha nova ordenanza fiscal reguladora da taxa polo servizo do pai, ordenanza fiscal n.º 17, de acordo co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, expoñer ó público este expediente polo prazo de trinta días para que os interesados poidan examinar os expedientes e presentar as reclamacións que xulguen oportunas. De non se presentar, entenderase elevado a definitivo o acordo de aprobación inicial. D) Aprobar a modificación do anexo de inversións do orzamento municipal para o 2013 e en aplicación do artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, expoñer ó público este expediente polo prazo de 15 días hábiles no que os interesados poden examinar o expediente e presentar reclamacións, considerándose definitivamente aprobado este expediente de non presentarse reclamacións. Boimorto, 5/12/2013. O alcalde Asdo.: José Ignacio Portos Vázquez